Было таксама жаданне выслужыцца. Але трэба памятаць пра матэрыяльны інтарэс. Калі нехта рабіў данос на суседа, ён займаў ягоную кватэру. Калі нехта рабіў данос на багатага чалавека на вёсцы, то многае з ягонай гаспадаркі забіраў. Калі нехта рабіў данос на свайго начальніка, у яго была магчымасць заняць яго пасаду. Часта навукоўцы разглядаюць толькі ідэйны бок, а пра матэрыяльны забываюць. Але, на шчасце, былі людзі, у якіх было сумленне, якія не здрадзілі сваім высокім прынцыпам. Для мяне вельмі важнымі з’яўляюцца маральныя асновы. Можа быць ідэя і самая прагрэсіўная, але калі адкідаюцца такія паняцці, як спачуванне, адчуванне справядлівасці, як гатоўнасць дзеля праўды пацярпець – я не магу з гэтым пагадзіцца і не магу падтрымліваць гэткую ідэю.